Kvasir (mytologi)

Kvasir (eller Kvase) var i norrøn mytologi en vis mann som var skapt av vaners og æsers spytt etter fredsslutningen mellom de to gudeslektene vaner og æser. Kvasir kunne svare på alle spørsmål.
Han ble drept av dvergene Fjalar og Galar.

Suttungs mjød 
Etter at Kvasir var drept, brygget Fjalar og Galar mjød av blodet hans, blandet med honning. Enhver som drakk av det, ble skald eller vismann. Jotnen Suttung kom i besittelse av denne «Suttungsmjøden» etter at dvergene hadde drept Suttungs far, Gilling. Odin skapte seg om til en skikkelse som kalte seg Bolverk, og stjal mjøden for at æsene skulle få dikterevne.

Referanser 

Personer fra norrøn mytologi